Valtiontuki

(Euroopan yhteisön perustamissopimuksen 87-89 artikla)

EY:n perustamissopimuksen 88 artiklan 2 kohdan mukainen tiedonanto muille jäsenvaltiolle ja niille

Valtiontuki C 1/03 (ex N 708/01) - Lip Bremen - Saksa

(2003/C 233/02)

(ETA:n kannalta merkityksellinen teksti)

Komissio on ilmoittanut 25. heinäkuuta 2003, ohessa toistetulla kirjeellä Saksalle päätöksestään lopettaa EY:n perustamissopimuksen 88 artiklan 2 kohdassa tarkoitettu menettely.

"Viranomaisten esittämiä tietoja tutkittuaan komissio on päättänyt lopettaa EY:n perustamissopimuksen 88 artiklan 2 kohdan mukaisen menettelyn, joka koski eräitä yllä mainitun tukitoimenpiteen osia.

1. MENETTELY

Tukiohjelmasta ilmoitettiin komissiolle nopeutetulla menettelyllä 8. lokakuuta 2001. Komissio pyysi asiasta lisätietoja 14. marraskuuta 2001, 15. helmikuuta, 29. toukokuuta sekä 10. lokakuuta 2002 päivätyillä kirjeillä. Saksan viranomaiset toimittivat lisätietoja kirjeillä, jotka oli päivätty 17. joulukuuta 2001, 26. maaliskuuta 2002 (kirjattu saapuneeksi seuraavana päivänä) ja 31. lokakuuta 2002 (kirjattu samana päivänä).

Saksan viranomaisten vastauksista kävi ilmi, että tukiohjelman aluetukia tai tukea pk-yrityksille koskeville osille ei tarvinnut hakea hyväksyntää, sillä ne kuuluvat joko jo hyväksytyn tukiohjelman piiriin (Bremerhavenin aluetukiohjelma, osa tukea N 209/99, jonka komissio on hyväksynyt 2. elokuuta 2000 päivätyllä kirjeellä D/105750)(1), tai ne toteutetaan Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12. tammikuuta 2001 annetun komission asetuksen (EY) N:o 70/2001(2) mukaisesti. Komission oli sen vuoksi tutkittava vielä, olivatko tämän tukiohjelman yhteydessä toteutetut ympäristötoimenpiteet valtiontuesta ympäristönsuojelulle annettujen yhteisön suuntaviivojen(3) mukaisia.

Saksan viranomaiset vastasivat joihinkin komission kysymyksiin 31. lokakuuta 2002 päivätyllä ja samana päivänä saapuneeksi kirjatulla kirjeellä ja totesivat pitävänsä ilmoitustaan nyt täydellisenä, kun vaaditut lisätiedot oli toimitettu (ks. Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 5 artiklan 3 kohta(4)).

Komissio päätti 21. tammikuuta 2003 aloittaa EY:n perustamissopimuksen 88 artiklan 2 kohdan mukaisen menettelyn, koska se epäili edelleen jossain määrin kyseisten toimenpiteiden yhdenmukaisuutta EY:n perustamissopimuksen kanssa(5).

Saksan viranomaiset ilmoittivat 20. helmikuuta 2003 päivätyllä ja samana päivänä saapuneeksi kirjatulla kirjeellä, että kyseiset määräykset poistetaan investointitukiohjelmasta eikä niitä korvata.

2. TOIMENPIDE

Suunniteltuja toimenpiteitä koskeva täydellinen kuvaus sisältyy edellä mainittuun kirjeeseen, jonka nojalla komissio aloitti EY:n perustamissopimuksen 88 artiklan 2 kohdan mukaisen menettelyn.

3. ARVIOINTI

Kyseisten määräysten poistamisen vuoksi tutkintamenettely ei enää ole aiheellinen.

4. PÄÄTELMÄ

Koska EY:n perustamissopimuksen 88 artiklan 2 kohdan mukaisesta menettelystä on tullut aiheeton, komissio on näin ollen päättänyt lopettaa sen."

(1) EYVL C 284, 7.10.2000, s. 7.

(2) EYVL L 10, 13.1.2001, s. 33.

(3) EYVL C 37, 3.2.2001, s. 3.

(4) EYVL L 83, 27.3.1999, s. 1.

(5) EUVL C 58, 13.3.2003, s. 11.